ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வெப்ப அலை மற்றும் மின்னல் பாதிப்புகளை எதிர்கொள்வது குறித்து மாநில அரசுகளின் தயார் நிலை குறித்து தேசிய பேரிடர் நிர்வாக ஆணையம் ஆய்வு
வெப்ப அலைத் தாக்கம் கொண்ட 17 மாநிலங்களுக்கான கூட்டம் ஒன்றை ஏற்பாடு செய்த தேசிய பேரிடர் நிர்வாக ஆணையம் அந்தத் தாக்கத்தில் இருந்து மீள்வதற்கான தயாரிப்பு நிலை குறித்து ஆய்வு செய்தது. சமீபத்தில் ஏற்பட்ட மின்னல் மற்றும் இடி குறித்தும் அதனால் ஏற்படும் ஆபத்துக்களில் இருந்து மீட்பதற்கான தயாரிப்பு நிலை குறித்தும் ஆய்வு செய்யப்பட்டது.
காணொளி காட்சி மூலம் நடத்தப்பட்ட இந்தக் கூட்டத்தில் தேசிய பேரிடர் நிர்வாக ஆணையத்தின் உறுப்பினர் திரு. ஆர். கே. ஜெயின், வெப்பம் மற்றும் மின்னல் போன்றவற்றால் ஏற்படும் பாதிப்புகளில் இருந்து மீள்வதற்கான முறைகளை மக்களுக்கு உள்ளூர் மொழிகளில் எடுத்துக்கூறும் வகையில் விழிப்புணர்வு இயக்கங்களை நடத்த சம்பந்தப்பட்ட மாநில அரசுகளைக் கேட்டுக் கொண்டார்.
(Visitor Counter : 77
ஜல்சக்தி அமைச்சகம்
2022 ஆகஸ்ட் மாதத்திற்கான ‘தண்ணீர் நாயகர்கள்: உங்களின் தனித்திறன்களை பகிருங்கள்’ போட்டியின் வெற்றியாளர்களை ஜல்சக்தி அமைச்சகம் அறிவித்துள்ளது
தண்ணீர் நாயகர்கள்: உங்களின் தனித்திறன்களை பகிருங்கள்’ போட்டியை நீர்வளம், நதிகள் மேம்பாடு, கங்கை புனரமைப்புத் துறையின் ஜல்சக்தி அமைச்சகம் தொடங்கியுள்ளது. மைகவ் இணைய பக்கத்தில் 01.12.2021 அன்று தொடங்கப்பட்ட 3-வது போட்டி 30.11.2022 அன்று முடிவடையும்.
இந்த போட்டியின் ஆகஸ்ட் மாதத்திற்கான வெற்றியாளர்கள் அறிவிக்கப்பட்டுள்ளனர். இவர்களுக்கு ரூ. 10000 ரொக்கப்பரிசும், சான்றிதழும் வழங்கப்படும். இவர்கள் பற்றிய விவரம் வருமாறு:
- திவ்யன்ஷ் டாண்டன்
மீரட்டைச்சேர்ந்த இவர் “பாணி பஞ்சாயத்” எனும் தண்ணீருக்கான இயக்கத்தில் இணைந்து பல்வேறு கிராமங்கள், வீதிகள், பள்ளிகள் போன்றவற்றுக்கு சென்று தண்ணீரின் முக்கியத்துவம் குறித்து எடுத்துரைத்தார்.
- வினய் விஸ்வநாத் கவாஸ்
கோவாவைச் சேர்ந்த திட்ட இயக்குனரான இவர், கேலாவாடே கிராமத்தில் வீட்டு மாடியில் மழை நீர் சேகரிப்பு ஆழ்துளை கிணற்றில் நீராதாரம் உருவாக்குதல் ஆகிய பணிகளை செய்தவர்.
- அமித்
உத்திரபிரதேசத்தில் மாலக்பூரா கிராம தலைவரான இவர், தில்லியில் செய்தியாளராக இருந்தார். இந்த கிராமத்தின் தொடக்கப்பள்ளியில் ஆரோக்கியமான உணவு வழங்குதல், தோட்டப்பணி செய்தல், சுற்றுச்சூழல் பாதுகாப்பு உட்பட பல்வேறு வளர்ச்சிப் பணிகளை செய்து வருகிறார்.
- பபிதா ராஜ்புத் குவாரா
மத்திய பிரதேசத்தின் சத்தார்பூரைச் சேர்ந்தவர். 4 தடுப்பணைகள் கட்டுதல், 2 வடிகால்கள் அமைத்தல் ஆகிய பணிகளில் ஈடுபட்டவர்.
- அனுராக் படேல்
பண்டா மாவட்ட ஆட்சியரான இவர், நீர்நிலைகளை பாதுகாக்கும் பணிகளில் ஈடுபடுபவர். சந்திரவால் நதியை புனரமைக்கும் முயற்சியாக சில மைல் தூரத்திற்கு கூடுதலாக, நீளத்தை அதிகரித்தவர். இவரது முயற்சியால், மீர்சாபூரில் 664 குளங்கள் பரூக்காபாதில் 101 குளங்களும் புனரமைக்கப்பட்டன.
- சினேகலதா சர்மா
மத்திய பிரதேசத்தின் சிவ்புரி மாவட்டத்தின் பிப்பாரோதா கிராமத்தைச் சேர்ந்த இவர், கடந்த ஓராண்டு காலமாக தண்ணீர் சேகரிப்பு மற்றும் நிர்வாகத்தில் மெச்ச தகுந்த பணியை செய்து வருகிறார். இந்த பணியில் பெரும்பாலும் பெண்களை முன்னிலைப்படுத்துகிறார். குறைந்த அளவு தண்ணீரை பயன்படுத்தும் பயிர் வகைகள் பற்றி விழிப்புணர்வை ஏற்படுத்தி வருகிறார்.
மாதந்தோறும் நடைபெறும் இந்த போட்டியில் பங்கேற்க விரும்புவோர் தண்ணீர் சேமிப்பு மற்றும் பாதுகாப்பு தொடர்பான முயற்சிகளின் வெற்றி கதைகளை 1-5 நிமிட வீடியோக்களாக பதிவு செய்து புகைப்படங்களையும் இணைத்து இந்த பணி குறித்து 300 வார்த்தைகளுக்குள் தகவல் குறிப்பையும், www.mygov.in என்ற இணைய பக்கத்தில் பதிவேற்றம் செய்ய வேண்டும். இது தவிர, இந்த தகவல்களை waterheroes.cgwb[at]gmail[dot]com என்ற மின்னஞ்சலிலும் அனுப்ப வேண்டும்.
------------------
((Visitor Counter : 116
பிரதமர் அலுவலகம்
வாரணாசியில் பல்வேறு வளர்ச்சிப் பணிகளை தொடங்கி வைக்கும் நிகழ்ச்சியில் பிரதமர் வழங்கிய உரையின் தமிழாக்கம்
ஹர ஹர மகாதேவ்! திரிலோச்சன் மகாதேவ போற்றி! மாதா ஷீத்லா சௌக்கியா தேவி போற்றி! உத்திரப்பிரதேசத்தின் ஆற்றல் மிக்க முதல்வர் திரு யோகி ஆதித்யநாத் அவர்களே, எனது அமைச்சரவை சகா டாக்டர் மகேந்திரநாத் பாண்டே அவர்களே, உ.பி. அரசின் அமைச்சர்களே, சட்டப்பேரவை உறுப்பினர்களே மற்றும் திரளாக இங்கு வந்துள்ள என் அன்பான விவசாய சகோதர சகோதரிகளே!
வாரணாசி மக்களுக்கு வணக்கம்! அண்டை மாவட்டமான ஜான்பூரின் அனைத்து சகோதர சகோதரிகளுக்கும் வணக்கம்! இன்று, விவசாயிகள் மற்றும் கால்நடை வளர்ப்பாளர்களுக்கான பெரிய திட்டங்களுக்கு முழு வாரணாசி மற்றும் அதன் சுற்றுப்புறங்கள் சாட்சியாக மாறியுள்ளன. நாட்டின் முன்னாள் பிரதமர் சவுத்ரி சரண் சிங் அவர்களின் பிறந்தநாள் இன்று என்பதால் இந்த நாள் சிறப்பு வாய்ந்தது. அவருக்கு எனது மரியாதை மிகுந்த அஞ்சலியை செலுத்துகிறேன். அவரது பிறந்த நாள் நினைவாக நாடு முழுவதும் விவசாயிகள் தினம் கொண்டாடப்படுகிறது.
பசுக்கள் பற்றி பேசுவது சிலருக்கு குற்றமாக இருக்கலாம். பசுக்கள் நம்மால் தாயாக மதிக்கப்படுகின்றன. எருமைகளைப் பரிகாசம் செய்கின்றவர்கள், அவை போன்ற கால்நடைப் பராமரிப்பு மூலம் நாட்டின் 8 கோடி குடும்பங்களுக்கு வாழ்வாதாரம் கிடைக்கிறது என்பதை மறந்து விடுகிறார்கள்.
இந்தியாவின் பால்வளத்துறையை வலுப்படுத்துவது எமது அரசின் உயர் முன்னுரிமைகளில் ஒன்றாக உள்ளது. இதன் ஒரு பகுதியாக பனாஸ் காசி தொகுப்புக்கு இங்கு அடிக்கல் நாட்டப்பட்டுள்ளது. கால்நடைகளை தாக்கும் கோமாரி நோய்த் தடுப்புத் திட்டம் நாடு முழுவதும் செயல்படுத்தப்படுகிறது.
6-7 ஆண்டுகளுக்கு முந்தைய காலத்தோடு ஒப்பிடுகையில் நாட்டின் பால் உற்பத்தி 45 சதவீதம் அதிகரித்துள்ளது. உலகின் மொத்த பால் உற்பத்தியில் 22 சதவீதம் இன்று இந்தியாவில் உற்பத்தியாகிறது. உத்தரப்பிரதேசம் இன்று நாட்டில் அதிக அளவு பால் உற்பத்தி செய்யும் மாநிலமாக மட்டுமின்றி பால் வளத்துறை விரிவாக்கத்திலும் கணிசமான அளவு முன்னேறி உள்ளது.
குறிப்பு: பிரதமர் இந்தியில் வழங்கிய உரையின் தோராயமான மொழிபெயர்ப்பு இதுவாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784594
தொழிலாளர் மற்றும் வேலைவாய்ப்பு அமைச்சகம்
ஊழியர் வருங்கால வைப்பு நிதி அமைப்பு 2020 அக்டோபர் 20 அன்று வெளியிட்டுள்ள தகவல்களின் படி நிதி ஆண்டு 2021-இன் முதல் ஐந்து மாதங்களில் ஊழியர் வருங்கால வைப்பு நிதி அமைப்பின் சந்தாதாரர் எண்ணிக்கை சுமார் 20 லட்சம் அதிகரித்துள்ளது
ஆகஸ்ட் மாதத்தில் மட்டும் 10.06 லட்சம் நிகர சந்தாதாரர்கள் ஊழியர் வருங்கால வைப்பு நிதி அமைப்பில் இணைந்தனர் என்று ஈபிஎப்ஓ  என்று அழைக்கப்படும் அந்த அமைப்பு தெரிவித்துள்ளது.
கொவிட்-19-இன் பாதிப்புக்கு இடையிலும், ஊழியர் வருங்கால வைப்பு நிதி அமைப்பில் அதிகளவில் சந்தாதாரர்கள் இணைந்துள்ளது, பெருந்தொற்றின் தாக்கத்தில் இருந்து மெதுவாக விடுபட்டு கொவிட்டுக்கு முந்தைய காலகட்டத்தை நோக்கி நிலைமை முன்னேறி வருவதை காட்டுகிறது.
மாநிலங்களை பொருத்தவரை, மகாராஷ்டிரா, தமிழ்நாடு, குஜராத், கர்நாடகா மற்றும் ஹரியானா ஆகியவற்றில் சேர்க்கை விகிதம் அதிகமாக உள்ளதாக ஊழியர் வருங்கால வைப்பு நிதி அமைப்பின் தகவல்கள் தெரிவிக்கின்றன.
2020-ஆம் ஆண்டின் ஜூன், ஜூலை மற்றும் ஆகஸ்ட் ஆகிய மாதங்களில் இணைந்துள்ள மொத்த உறுப்பினர்களில் 57 சதவீதம் மேற்கண்ட மாநிலங்களில் உள்ளனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666143
-----
(Visitor Counter : 144
நிதி அமைச்சகம்
உள்நாட்டு நிறுவனங்களுக்கு 22%-மாகவும், புதிய உள்நாட்டு உற்பத்தி நிறுவனங்களுக்கு 15%-மாகவும், கார்ப்பரேட் வரி விகிதம் குறைப்பு மற்றும் சில சலுகைகள்
1961-ஆம் ஆண்டின் வருமானவரி சட்டத்திலும், 2019 நிதி  சட்டத்திலும் திருத்தங்களை செய்வதற்கு வரிவிதிப்பு விதிகள்  அவசரச்சட்டம் 2019-ஐ மத்திய அரசு கொண்டுவந்துள்ளது. கோவாவில் இன்று நடைபெற்ற செய்தியாளர் சந்திப்பின்போது மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் இதனைத் தெரிவித்தார். இந்த திருத்தங்களின் முக்கிய அம்சங்கள் வருமாறு:
- வளர்ச்சியையும், முதலீட்டையும் அதிகரிக்க வருமானவரிச் சட்டத்தில் புதிய அம்சம் சேர்க்கப்பட்டுள்ளது. இது 2019-20 நிதியாண்டிலிருந்து அமலுக்கு வந்துள்ளது. இதன்படி, உள்நாட்டு நிறுவனங்கள் விதிவிலக்கு அல்லது ஊக்கத்தொகை கோராவிட்டால் அவை 22% வருமானவரி செலுத்தலாம். இத்தகைய உள்நாட்டு நிறுவனங்களுக்கு அனைத்துக் கூடுதல் வரிகள், செஸ் உட்பட வரிவிகிதம் 25.17%-மாக இருக்கும். இத்தகைய நிறுவனங்கள் குறைந்தபட்ச மாற்று வரியையும் செலுத்த வேண்டியதில்லை.
- உற்பத்தித்துறையில் புதிய முதலீட்டை ஈர்க்கவும், இதன்மூலம் இந்தியாவில் உற்பத்தி என்ற அரசின் முன்முயற்சிக்கு ஊக்கம் அளிக்கவும், மற்றொரு புதிய அம்சம் வருமானவரிச் சட்டத்தில் சேர்க்கப்பட்டது. இதன்படி, 2019 அக்டோபர் 1 அன்றோ அதற்குப் பிறகோ அமைக்கப்படும் புதிய உள்நாட்டு நிறுவனம் 15% வரி செலுத்தும் வாய்ப்பைப் பெறும். ஊக்கத்தொகை / வரிவிலக்குக் கோராமல் 2023 மார்ச் 31-க்கு முன்னதாக உற்பத்தியைத் தொடங்கும் நிறுவனத்திற்கு இந்தச் சலுகை கிடைக்கும்.
- மூலதனச் சந்தைக்கான நிதி வரவை நிலைப்படுத்த, ஒரு நிறுவனத்தில் அல்லது சமபங்கு சார்ந்த நிதிப்பிரிவில் அல்லது பங்குகள் பரிவர்த்தனை வரிக்கு உட்பட்ட வர்த்தக நிறுவனத்தின் பிரிவில் சமபங்கு விற்பனை மூலம் பெறப்படும் மூலதன லாபத்திற்கு, 2019 நிதிசட்டத்தின்கீழான, விரிவுபடுத்தப்பட்ட துணை வரி பொருந்தாது.
- 2019 ஜூலை 5-ஆம் தேதிக்கு முன்னதாகத் தங்களின் பங்குகளைத் தாங்களே வாங்குவதாக, ஏற்கனவே அறிவித்த, பட்டியலிடப்பட்ட நிறுவனங்களுக்கு திரும்ப வாங்கிய பங்குகளுக்கு வரி இல்லை.
- கார்ப்பரேட் வரிக் குறைப்பு மற்றும் இதர சலுகைகளால் மத்திய அரசுக்கு ஆண்டுக்கு மொத்த வருவாய் இழப்பு ஒரு லட்சத்து 45 ஆயிரம் கோடி ரூபாயாகும்.
(Visitor Counter : 307
தொலைதொடர்பு மற்றும் தகவல் தொழில்நுட்ப அமைச்சகம்
புதுமைகளை ஊக்குவித்து, இணையதளத்தை அடிப்படையாகக் கொண்டு இயங்கும் பொருட்களை பயன்படுத்துவது இந்தியாவிற்கு மிகவும் அவசியம்: அருணா சுந்தரராஜன்
இந்தியாவில் நிலவும் பல்வேறு நடைமுறை சாத்தியமான சிக்கல்களுக்குத் தீர்வு காண, புதுமைகளை ஊக்குவித்து இணையதளத்தை அடிப்படையாக கொண்டு இயங்கும் பொருட்களை பயன்படுத்துவது மிகவும் அவசியம் என தொலைத்தொடர்புத்துறை செயலாளர் திருமதி. அருணா சுந்தரராஜன் தெரிவித்துள்ளார். இணையதளத்தை அடிப்படையாக கொண்டு இயங்கும் பொருட்கள் தொடர்பான அனைத்து முன்முயற்சிகளையும், வர்த்தக மாதிரிகளாக மாற்றி, அனைத்துத் துறைகளிலும் அதனைப் பிரதிபலிக்க செய்யுமாறும் அவர் வலியுறுத்தியுள்ளார்.
ஜி.எஸ்.எம்.ஏ. ஒத்துழைப்புடன் தொலைத்தொடர்புத்துறை சார்பில் புதுதில்லியில் ஏற்பாடு செய்யப்பட்டிருந்த கருத்தரங்கை திருமதி. அருணா சுந்தரராஜன் தொடங்கி வைத்தார்.
நிகழ்ச்சியில் பேசிய திருமதி. அருணா சுந்தரராஜன், தொழில்நுட்ப ஏற்றத்தாழ்வுகள், கொள்கை, முறைப்படுத்துதல், உரிமங்கள், போன்றவற்றில் பணியாற்ற வேண்டியது அவசியம் என்றும் தெரிவித்தார்.
இந்தியாவில், இணையதளத்தால் இயங்கும் பொருட்களுக்கான சூழலை உருவாக்குவது, சமுதாய-பொருளாதார வளர்ச்சிக்கு இணையதளப் பயன்பாட்டை விரைவுப்படுத்துவது போன்றதாகும்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
-----
(Visitor Counter : 103
பிரதமர் அலுவலகம்
உயிர்த் தியாகம் செய்த அமைதிப் படையினருக்காக புதிய நினைவுச் சுவர் உருவாக்க வேண்டுமென இந்தியா முன்மொழிந்த தீர்மானத்திற்கு ஐ.நா. பொதுச் சபை ஒப்புதல்
உயிர்த் தியாகம் செய்த அமைதிப் படையினருக்காக புதிய நினைவுச் சுவர் உருவாக்க வேண்டுமென இந்தியா முன்மொழிந்த தீர்மானத்திற்கு ஐ.நா. பொதுச்சபை ஒப்புதல் அளித்துள்ளது குறித்து பிரதமர் திரு.நரேந்திர மோடி மகிழ்ச்சி தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவு வருமாறு:
“உயிர்த் தியாகம் செய்துள்ள அமைதிப்படை வீரர்களுக்கு புதிய நினைவுச் சுவர் அமைக்க வேண்டுமென்ற இந்தியா கொண்டு வந்த தீர்மானம் ஐ.நா. பொதுச்சபையில் நிறைவேறியிருப்பது பெருமகிழ்ச்சியை அளிக்கிறது. இந்தத் தீர்மானத்திற்கு சாதனை அளவாக 190 நாடுகளின் ஆதரவு கிடைத்துள்ளது. ஒவ்வொருவரது ஆதரவுக்கும் நன்றி”.
பழங்குடியினர் நலத்துறை அமைச்சகம்
தெலங்கானா மாநிலத்தின் மேதாரம் ஜதாரா திருவிழாவை மீண்டும் உற்சாகமாக நடத்த பழங்குடியினர் விவகாரத்துறை அமைச்சகம் உதவி : ரூ.2.26 கோடி ஒதுக்கீடு
தெலங்கானா மாநிலத்தில் பழங்குடியினர் நடத்தும் மேதாரம் ஜதாரா திருவிழாவை மீண்டும் உற்சாகமாக நடத்த மத்திய பழங்குடியினர் விவகாரத்துறை அமைச்சகம் ரூ..2.26 கோடி நிதி ஒதுக்கியுள்ளது
தெலங்கானா மாநிலத்தில் உள்ள பழங்குடியினர், மேதாராம் ஜதாரா என்ற திருவிழாவை இரண்டு ஆண்டுகளுக்கு ஒரு முறை கொண்டாடுவர். கோயா பழங்குடியினர் கலந்து கொள்ளும் இந்தத் திருவிழா நான்கு நாட்கள் நடைபெறும். இந்த விழாவை உற்சாகத்துடன் மீண்டும் கொண்டாடவும், பிரபலப்படுத்தவும், பழங்குடியினர் விவகாரத்துறை அமைச்சகம் ரூ.2.26 கோடி நிதி ஒதுக்கியுள்ளது.
இதன் மூலம் கோயா திருவிழாக்கள், மாநில அளவிலான போட்டிகள், குறு,சிறு மற்றும் நடுத்தர தொழில் நிறுவனங்களுக்கு பொருளாளதார உதவி போன்ற பணிகள் மேற்கொள்ளப்படும்.
கும்பமேளாவுக்கு அடுத்தபடியாக இந்தியாவில் நடைபெறும் மிகப் பெரிய திருவிழா மேதாரம் ஜதாரா.
கடந்த 2018, 2020ம் ஆண்டுகளில் இந்த விழாவுக்கு மத்திய பழங்குடியினர் விவகாரத்துறை அமைச்சகம் தலா ரூ.2 கோடி நிதி ஒதுக்கியது.
மேதாரம் ஜதாரா திருவிழா நடைபெறும் காலத்தில், பழங்குடியினர் மக்கள் தங்குவதற்கான கட்டிடங்கள் கட்ட கடந்த 2019-20ம் ஆண்டில் ரூ.7 கோடியும், 2021-22ம் ஆண்டில் ரூ.5 கோடியையும் பழங்குடியினர் விவகாரத்துறை அமைச்சகம் ஒதுக்கியது.
தெலங்கான அரசின் பழங்குடியினர் நலத்துறையுடன் இணைந்து, தற்போது, ஜதாரா திருவிழா கொண்டாடப்படுகிறது. இந்த திருவிழாவில் பல நடவடிக்கைகளை மேற்கொள்ள பழங்குடியினர் விவகாரத்துறை அமைச்சகம் ரூ.2.26 கோடி வழங்கியுள்ளது. இந்தாண்டு விழா பிப்ரவரி 16ம் தேதி முதல் 19ம் தேதி வரை நடக்கிறது.
இந்த விழா அரசு விழாவாக கடந்த 1996ம் ஆண்டு அறிவிக்கப்பட்டது. இந்த விழாவை முன்னிட்டு நடத்தப்படும் பழங்குடியினர் நடன விழாவை, வீடியோ ஆவணமாக தயாரிக்கவும், ஊடங்களில் பிரபலப்படுத்தவும், இந்த விழாவுக்கான நிதி பயன்படுத்தப்பட்டது.
தேவி சமக்கா மற்றும் தேவி சரலம்மா ஆகியோருக்கு மரியாதை செலுத்தும் வகையில் இந்த மேதாரம் ஜதாரா விழாவை பழங்குடியின மக்கள் கொண்டாடுகின்றனர். இந்த விழாவில் பல கிராமங்களைச் சேர்ந்த லட்சக்கணக்கான பழங்குடியின மக்கள் கூடுவர்.
இந்த விழாவின் பார்வையாளர்கள் மற்றும் தெலங்கானா பழங்குடியின மக்கள் இடையே விழிப்புணர்வு மற்றும் நல்லிணக்க பிணைப்பை ஏற்படுத்தவும், இந்த விழாவுக்கு பழங்குடியினர் விவகாரத்துறை அமைச்சகம் தொடர்ந்து நிதியுதவி அளிக்கிறது.
மேலும் விவரங்களுக்கு கீழ்கண்ட ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1798353
பிரதமர் அலுவலகம்
இந்திய- ஐக்கிய ஐரோப்பிய தலைவர்களின் கூட்டம் 
ஐரோப்பிய மன்றத் தலைவர் திரு சார்லஸ் மைக்கேலின் அழைப்பை ஏற்று 2021 மே 8-ஆம் தேதி நடைபெற உள்ள ஐரோப்பிய மன்ற கூட்டத்தில், பிரதமர் திரு நரேந்திர மோடி சிறப்பு அழைப்பாளராக பங்குபெறுவார்.
இந்திய- ஐக்கிய ஐரோப்பிய தலைவர்களின் கூட்டத்தை, போர்ச்சுகல் நாட்டின் பிரதமர் திரு ஆண்டோனியோ கோஸ்டா நடத்தவிருக்கிறார். ஐக்கிய ஐரோப்பிய மன்றத்தின் தலைமைப் பொறுப்பை தற்போது போர்ச்சுகல் வகிக்கிறது.
27 ஐக்கிய ஐரோப்பிய உறுப்பு நாடுகளைச் சேர்ந்த தலைவர்களுடன் இந்தக் கூட்டத்தில் பிரதமர் கலந்து கொள்வார். ஐக்கிய ஐரோப்பா + 27 உறுப்பினர்களும் இதே கட்டமைப்பில் இதற்கு முன்னர் ஒரே ஒரு முறை இந்த ஆண்டு மார்ச் மாதம் அமெரிக்க அதிபருடன் பங்கேற்றுள்ளனர்.
கொவிட்-19 பெருந்தொற்று மற்றும் சுகாதார ஒத்துழைப்பு; நிலையான மற்றும் உள்ளடக்கிய வளர்ச்சியை பின்பற்றுதல்; இந்திய-ஐக்கிய ஐரோப்பிய பொருளாதார கூட்டணியை வலுப்படுத்துதல்; பரஸ்பர விருப்பத்தின் பேரில் பிராந்திய மற்றும் சர்வதேச பிரச்சனைகள் குறித்து இந்தக் கூட்டத்தில் தலைவர்கள் அவர்களது கருத்துக்களைப் பரிமாறிக் கொள்வார்கள்.
முன்னெப்போதும் இல்லாத வகையில் ஐக்கிய ஐரோப்பிய உறுப்பினர் நாட்டு தலைவர்கள் அனைவரும் கலந்து கொள்ளும் வாய்ப்பாக இந்தியா- ஐக்கிய ஐரோப்பிய தலைவர்களின் கூட்டம் அமையும். அரசியல் ரீதியாக குறிப்பிடத்தக்க மைல்கல்லாக இது விளங்குவதுடன், கடந்த 2020-ஆம் ஆண்டு ஜூலை மாதம் நடைபெற்ற 15-வது இந்திய-ஐக்கிய ஐரோப்பிய உச்சி மாநாடு முதல், நாடுகளிடையேயான உறவில் காணப்படும் உத்வேகத்தை மேலும் கட்டமைக்க உதவிகரமாக இருக்கும்.
பிரதமர் அலுவலகம்
நீதிபதி ஏ எஸ் தவேவின் மறைவுக்கு பிரதமர் இரங்கல்
முன்னாள் நீதிபதியும், குஜராத் உயர்நீதிமன்றத்தின் பொறுப்பு தலைமை நீதிபதியுமான நீதியரசர் ஏ. எஸ். தவேவின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
முன்னாள் நீதிபதியும் குஜராத் உயர்நீதி மன்றத்தின் பொறுப்பு தலைமை நீதிபதியுமான நீதியரசர் ஏ. எஸ் தவேவின் மறைவு வருத்தமளிக்கிறது. நீதித்துறைக்கு அவர் அளித்த பங்களிப்புக்காக அவர் நினைவு கூறப்படுவார். அவரது குடும்பத்தினர் மற்றும் நண்பர்களுக்கு இரங்கல்கள். ஓம் சாந்தி.
பிரதமர் அலுவலகம்
குஜராத்தின் அகமதாபாத் எஸ்ஜிவிபி குருகுலத்தில் நடைபெற்ற பாவ் வந்தனா விழா நிகழ்ச்சியில் பிரதமர் ஆற்றிய உரையின் முக்கிய அம்சங்கள்
ஜெய் சுவாமிநாராயண்!
புனிதத் துறவிகளே, சகோதர, சகோதரிகளே, இன்று பாவ் வந்தனாவில் ஹோலிப் பண்டிகையை நான் பார்க்கிறேன்.
சிறந்த ஆளுமைகளின் வரலாறுகளும், கதைகளும், எழுத்தால் பதிவு செய்யப்படுவதைவிட, வாய்வழியாக கேட்பது என்றும் நினைவில் நிற்கும். பூஜ்ய சாஸ்திரி மகராஜின் வாழ்க்கை வரலாறு சமூகத்தில் சேவைக்காக அர்ப்பணிப்பு செய்யப்பட்ட ஆளுமையின் சுயநலமற்ற வாழ்க்கை முறையைத் தெரிவிப்பதாக உள்ளது.
குருகுலப் பாரம்பரியம், கலாச்சாரம், சமூகம் ஆகியவை நாட்டின் சாதாரண மக்களுக்கு உத்வேகம் அளிக்கிறது. சாஸ்திரிஜி தமது குருகுலம் வாயிலாக உலகம் முழுவதும் பலதரப்பட்ட நபர்களின் வாழ்க்கை முறையைப் பண்படுத்தியுள்ளார். அவருடைய வாழ்க்கை முறைக் கற்பித்தல் உத்தரவிடுதலாக மட்டும் நின்று விடாமல், கடமையைச் செய்வதற்கான வழிவகைகள் குறித்தும் அவர் உபதேசித்தார்.
தூய்மை என்பது அனைவரது வாழ்க்கை முறையாகவும் இருக்க வேண்டும். குருகுலத்தில் மட்டும் தூய்மை இருந்தால் போதாது. ஆலயங்களிலும் அது இருக்க வேண்டும். ஒற்றைப் பயன்பாட்டு பிளாஸ்டிக்கை ஒழிக்க அனைவரது ஒத்துழைப்பும் அவசியமாகும். பாபாசாகிப் அம்பேத்கர், லால் பகதூர் சாஸ்திரி, பகத்சிங் ஆகியோரது சிலைகளைத் தூய்மையாகப் பராமரிப்பது அவசியமாகும். கடவுளின் பிரசாதத்தை ஏன் நாம் பிளாஸ்டிக் பைகளில் வழங்க வேண்டும்?
நமது ஆளுநர் ஆச்சார்ய தேவ விரத் இயற்கை வேளாண்மைக்காக குரல் கொடுத்து வருகிறார். பூமி நமது தாய். நமது தாய்க்கு தொண்டாற்றுவது நமது கடமை அல்லவா? இன்னும் எவ்வளவு நாளைக்கு நாம்
பூமித் தாய்க்கு விஷம் கொடுத்து அவளைத் துன்புறுத்துவோம் என சாஸ்திரிஜி மகாராஜ் கேட்டார்?
இரசாயனங்களில் இருந்து நமது பூமியை நாம் விடுவிக்க வேண்டும். இயற்கை வேளாண்மையை குருகுலத்தில் கற்பிக்க வேண்டும். குருகுல மாணவர்கள் கிராமங்களுக்குச் சென்று, விவசாயிகளிடம் இயற்கை வேளாண்மை குறித்த விழிப்புணர்வை ஏற்படுத்த வேண்டும்.
ஜெய் ஶ்ரீ சுவாமிநாராயண்!
சுகாதாரம் மற்றும் குடும்ப நலத்துறை அமைச்சகம்
20 கோடி கொவிட்-19 தடுப்பூசிகள் எனும் மைல்கல்லை இந்தியா கடந்துள்ளது
தொடர்ந்து நடைபெற்று வரும் கொவிட்-19 தடுப்பு மருந்து வழங்கலில் குறிப்பிடத்தக்க மைல்கல்லை இந்தியா இன்று எட்டியுள்ளது. தடுப்பு மருந்து வழங்கல் செயல்பாட்டின் 130-வது நாளில் 20 கோடி  எனும் அளவை நாடு கடந்துள்ளது என்று இன்று காலை ஏழு மணி அளவிலான தகவல்கள் தெரிவிக்கின்றன.
உலகின் மிகப் பெரிய தடுப்பு மருந்து வழங்கும் நடவடிக்கையான இந்தியாவின் கொவிட்-19 தடுப்பூசி செயல்பாடு 2021 ஜனவரி 16 அன்று மாண்புமிகு பிரதமரால் தொடங்கி வைக்கப்பட்டது.
இந்த எண்ணிக்கையை 130 நாட்களுக்குள் தொடும் இரண்டாம் நாடு இந்தியாவாகும். 20 கோடி டோஸ்கள் என்ற இலக்கை 124 நாட்களில் அமெரிக்கா தொட்டது.
கூடுதலாக, 'அவர் வேர்ல்டு இன் டேட்டா' மற்றும் பல்வேறு செய்தி கட்டுரைகளின் படி, தடுப்பு மருந்து வழங்கும் நடவடிக்கையில் முன்னணியில் இருக்கும் நாடுகளான இங்கிலாந்தில் 168 நாட்களில் 5.1 கோடி டோஸ்கள் எனும் இலக்கு எட்டப்பட்டது, பிரேசிலில் 128 நாட்களில் 5.9 கோடி டோஸ்கள் வழங்கப்பட்டன, மற்றும் ஜெர்மனியில் 149 நாட்களில் 4.5 கோடி டோஸ்கள் எனும் இலக்கு எட்டப்பட்டது.
மத்திய சுகாதார அமைச்சகத்திடம் இருக்கும் சமீபத்திய தரவுகளின் படி, இந்தியாவில் உள்ள 45 வயதுக்கு மேற்பட்ட மக்களில் 34 சதவீதத்துக்கும் அதிகமானோர் குறைந்தபட்சம் முதல் டோஸ் தடுப்பு மருந்தை இதுவரை பெற்றுள்ளனர். அதேபோன்று, இந்தியாவில் உள்ள 60 வயதுக்கு மேற்பட்ட மக்களில் 42 சதவீதத்துக்கும் அதிகமானோர் குறைந்தபட்சம் முதல் டோஸ் தடுப்பு மருந்தை இதுவரை பெற்றுள்ளனர்.
பிரதமர் அலுவலகம்
2022 ஆசிய விளையாட்டுப் போட்டியில் ஆடவர் 1500 மீட்டர் ஓட்டத்தின் இறுதிச்சுற்றில் அஜய் குமார் சரோஜ் வெள்ளிப்பதக்கம் வென்றதை பிரதமர் கொண்டாடினார்
ஹாங்சோவில் நடைபெற்ற 2022 ஆசிய விளையாட்டுப் போட்டிகளில் ஆடவர் 1500 மீட்டர் ஓட்டத்தின் இறுதிச்சுற்றில் வெள்ளிப்பதக்கம் வென்ற அஜய் குமார் சரோஜூக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இதுகுறித்து எக்ஸ் சமூக வலைதளத்தில் பிரதமர் கூறியிருப்பதாவது:
“அற்புதமான செயல்பாட்டைப் பாராட்டுகிறேன்!
ஆசிய விளையாட்டுப் போட்டியில் ஆடவர் 1500 மீட்டர் ஓட்டத்தின் இறுதிச்சுற்றில் அஜய் குமார் சரோஜ் வெள்ளிப்பதக்கம் வென்றது மகிழ்ச்சி அளிக்கிறது.
சிறந்து விளங்குவதவற்கான அவரது அர்ப்பணிப்பு இந்திய தடகளத்தில் ஒரு மகத்தான அத்தியாயத்தை செதுக்கியுள்ளது.
AD/ANU/IR/RS/KPG
பிரதமர் அலுவலகம்
இந்தியா, இலங்கை இடையே மெய்நிகர் இருதரப்பு மாநாடு
பிரதமர் திரு நரேந்திர மோடியும், இலங்கை பிரதமர் திரு மஹிந்த ராஜபக்சவும் 2020 செப்டம்பர் 26 அன்று இருதரப்பு மெய்நிகர் மாநாடு ஒன்றை நடத்துகின்றனர்.
இலங்கை நாடாளுமன்றத் தேர்தலுக்குப் பிறகும், இந்தியா மற்றும் இலங்கைக்கு இடையே நீண்ட காலமாக நீடித்து வரும் நட்புறவின் பின்னணியிலும் நடக்கும் இந்த மாநாடு, இருதரப்பு உறவுகளுக்கான விரிவான செயல் திட்டத்தை ஆராயும் வாய்ப்பை இரு தலைவர்களுக்கும் வழங்குகிறது.
இலங்கை பிரதமர் திரு மஹிந்த ராஜபக்சவின் டிவிட்டர் பதிவு ஒன்றுக்கு பதில் அளித்த பிரதமர் திரு நரேந்திர மோடி, இருதரப்பு நட்புறவை விரிவாக ஆய்வு செய்ய தான் ஆர்வமாக இருப்பதாக தெரிவித்துள்ளார்.
"கொவிட்டுக்கு பிந்தைய காலத்தில் நமது கூட்டுறவை மேலும் மேம்படுத்துவதற்கான வழிகளை நாம் ஆராயவேண்டும்," என்று அவர் கூறினார்.
விவசாயத்துறை அமைச்சகம்
கடலோர மாநிலங்களின் மீன்வளத்துறை அமைச்சர்கள் தேசிய மாநாட்டில் மத்திய வேளாண்மை மற்றும் விவசாயிகள் நலத்துறை அமைச்சர் திரு. ராதா மோகன் சிங் உரை
கடந்த பத்தாண்டு காலத்தில், மீன் மற்றும் மீன்வளப் பொருள்களை ஏற்றுமதி செய்வதில் 14% அளவுக்குச் சராசரி ஆண்டு வளர்ச்சியை எட்டி, இந்தியா முதலிடத்தை அடைந்துள்ளது. 2010 – 14 ஆம் வருடங்களோடு ஒப்பிடும்போது 2014 – 18 இல் இந்தியாவில் மீன் உற்பத்தி 27% அளவுக்கு வளர்ச்சியும் பெற்றுள்ளது. கடலோர மாநிலங்கள் மற்றும் யூனியன் பிரதேசங்களின் மீன்வளத்துறை அமைச்சர்கள் தேசிய மாநாட்டில் மத்திய வேளாண்மை மற்றும் விவசாயிகள் நலத்துறை அமைச்சர் திரு. ராதா மோகன் சிங் உரையாற்றுகையில் இத்தகவலைத் தெரிவித்தார். கடலோரங்களில் மீன்வளத்திற்கான வாய்ப்பு குறைந்து காணப்படுவதால், அரசு ஆழ்கடல் மீன்பிடிப்பை ஊக்குவிக்கிறது என்றும் நீலப் புரட்சித் திட்டத்தின் கீழ், ஆழ்கடல் மீன்பிடிப்புக்கு உதவும் ஒரு துணை அமைப்பை அறிமுகப்படுத்தியுள்ளது என்றும் அமைச்சர் திரு. சிங் மேலும் கூறினார்.
இந்தத் திட்டத்தின் கீழ், பாரம்பரிய மீனவர்களின் சுய உதவிக் குழுக்களுக்குப் படகு விலையில் 50 சதவிகிதம் அதாவது ரூ. 80 லட்சம் விலையுள்ள படகுக்கு ரூ. 40 லட்சத்திற்கான மத்திய அரசின் நிதி உதவி வழங்கப்படுகிறது என்றும் உள்நாட்டுத் தொழில்நுட்பத்தின் மூலம் நமது நாட்டில் நவீன ஆழ்கடல் மீன்பிடிப் படகுகள் கட்டப்படும் என்றும் அமைச்சர் மேலும் கூறினார். தமிழ்நாடு, ஆந்திரப் பிரதேசம், குஜராத் போன்ற மாநிலங்களிலுள்ள மீனவர்கள் பயன் பெறும் வகையில் ரூ.300 கோடிக்கும் மேற்பட்ட தொகையை மத்திய அரசு முதலாண்டில் வழங்கியுள்ளது என்றும் அமைச்சர் தெரிவித்தார்.
மேலும் விவரங்களுக்கு www.pib.in வலைத்தளத்தைப் பார்க்கவும்.
(Visitor Counter : 100
நாடாளுமன்ற விவகாரத்துறை அமைச்சகம்
2022-ன் நாடாளுமன்ற பட்ஜெட் கூட்டத் தொடர் மறுதேதி குறிப்பிடாமல் ஒத்திவைக்கப்பட்டது; இருஅவைகளிலும் மொத்தம் 11 மசோதாக்கள் நிறைவேற்றப்பட்டன
2022 ஜனவரி 31 அன்று தொடங்கிய நாடாளுமன்ற பட்ஜெட் கூட்டத் தொடர் மறுதேதி குறிப்பிடப்படாமல் இன்று  ஒத்திவைக்கப்பட்டது; இரு அவைகளும் 2021-22 பிப்ரவரி 11 அன்று இடைக்கால ஓய்வுக்காக ஒத்திவைக்கப்பட்டு துறை வாரியான நிலைக்குழுக்களின் அறிக்கைகளை ஆய்வு செய்யவும், மானிய கோரிக்கைகள் தொடர்பான அறிக்கைகள் மீது விவாதிக்கவும், மார்ச் 14 அன்று மீண்டும் கூடின.
நாடாளுமன்ற பட்ஜெட் கூட்டத் தொடர் பற்றி புதுதில்லியில் செய்தியாளர்களிடம் விவரித்த நாடாளுமன்ற விவகாரங்கள் துறை அமைச்சர் திரு பிரல்ஹாத் ஜோஷி, இந்தக் கூட்டத் தொடர் முழுவதும் இருஅவைகளும் 27 நாட்கள் கூடியதாக கூறினார். 2022 ஏப்ரல் 8 வரை நடத்தப்படுவதாக இருந்த இந்த கூட்டத் தொடர் பல்வேறு அரசியல் கட்சி தலைவர்களின் கோரிக்கை காரணமாக ஒருநாள் முன்கூட்டியே  ஒத்திவைக்கப்பட்டது என்று அவர் தெரிவித்தார்.
இந்த ஆண்டின் முதலாவது கூட்டத் தொடர் என்பதால், 2022 ஜனவரி 31 அன்று இருஅவைகளின் கூட்டுக் கூட்டத்தில் குடியரசுத் தலைவர் உரையாற்றினார். குடியரசுத் தலைவரின் உரைக்கு நன்றி தெரிவிக்கும் தீர்மானத்தின்மீது, விவாதிக்க மக்களவையில் 12 மணிநேரம் ஒதுக்கப்பட்ட போதும், 15 மணி 13 நிமிடங்கள் விவாதிக்கப்பட்டது. அதேபோல், மாநிலங்களவையில் 12 மணி நேரம் ஒதுக்கப்பட்ட நிலையில் 12 மணி நேரம் 56 நிமிடம் விவாதிக்கப்பட்டது. இந்தக் கூட்டத் தொடரின் முதலாவது பகுதியில் இந்த விவாதத்திற்கு பதிலளித்து பிரதமர் உரையாற்றினார்.
2022 பிப்ரவரி 1 அன்று 2022-23-க்கான மத்திய பட்ஜெட் தாக்கல் செய்யப்பட்டது. இதன்மீதான பொது விவாதம் முதலாவது அமர்வின் பகுதியாக இருஅவைகளிலும் நடைபெற்றது. இதற்கு மக்களவையில் 12 மணிநேரம் ஒதுக்கப்பட்ட போதும், 15 மணிநேரம் 35 நிமிடம் விவாதம் நடைபெற்றது.
2022-23 ஆம் நிதியாண்டுக்கான நிதி மசோதா மற்றும் நிதி ஒதுக்க மசோதாக்கள் நிறைவேற்றப்பட்டு நிதிசார்ந்த மொத்த நடவடிக்கைகளும் நாடாளுமன்றத்தில் மார்ச் 31-க்கு முன்னதாகவே நிறைவடைந்து விட்டன.
இந்த கூட்டத்தொடரில் மொத்தம் 13 மசோதாக்கள்  அறிமுகம் செய்யப்பட்டன. 13 மசோதாக்கள் மக்களவையில் நிறைவேற்றப்பட்டன. 11 மசோதாக்கள் நிறைவேற்றப்பட்டன. இருஅவைகளிலும் மொத்தம் 11 மசோதாக்கள் நிறைவேற்றப்பட்டன என்ற விவரங்களையும் அமைச்சர் திரு பிரல்ஹாத் ஜோஷி தெரிவித்தார்.
நாடாளுமன்ற விவகாரங்கள் துறை இணையமைச்சர்களான திரு அர்ஜுன் ராம் மெக்வால், திரு வி முரளிதரன் ஆகியோர் உடனிருந்தனர்.
மேலும் விவரங்களுக்கு, இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1814503
பிரதமர் அலுவலகம்
2022 ஆசிய விளையாட்டுப் போட்டியில் பெண்களுக்கான வட்டு எறிதல் போட்டியில் சீமா புனியா வெண்கலப் பதக்கம் வென்றதற்கு பிரதமர் வாழ்த்துத் தெரிவித்தார்
ஹாங்சோவில் நடைபெற்ற 2022 ஆம் ஆண்டு ஆசிய விளையாட்டுப் போட்டியில் பெண்களுக்கான வட்டு எறிதல் போட்டியில் வெண்கலப் பதக்கம் வென்ற சீமா புனியாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக அவர் வெளியிட்டுள்ள சமூக ஊடக எக்ஸ் பதிவில் கூறியிருப்பதாவது:
“வட்டு எறிதல் போட்டியில் சிறந்த செயல்திறனுக்காக சீமா புனியாவுக்கு ஒரு வெண்கலப் பதக்கம். அவரது அர்ப்பணிப்பு மற்றும் கடின உழைப்பு மீண்டும் தேசத்தை பெருமைப்படுத்தியுள்ளது,” என்று பிரதமர் திரு.மோடி குறிப்பிட்டுள்ளார்.